S-367/2020

Dómur:

Mál þetta, sem dómtekið var í dag, er höfðað með ákæru héraðssaksóknara 4. febrúar 2020 á hendur ákærða, R-x-x S-x-x, hollenskum ríkisborgara, fæddum [...];

„fyrir stórfellt fíkniefnalagabrot, með því að hafa föstudaginn 22. nóvember 2019 staðið að innflutningi á samtals 800,16 g af kókaíni, sem hafði styrkleika á bilinu 6164%, ætluðu til söludreifingar hér á landi í ágóðaskyni. Fíkniefnin flutti ákærði til landsins sem farþegi með flugi FI501, frá Amsterdam í Hollandi, falin innvortis í 102 hylkjum.

Telst þetta varða við 173. gr. a almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar. Þá er þess krafist að framangreind fíkniefni, 800,16 g af kókaíni sem lögregla lagði hald á við rannsókn málsins, verði gerð upptæk samkvæmt 6. mgr. 5. gr. laga um ávana og fíkniefni nr. 65/1974 og 2. mgr. 14. gr. reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.“

Kröfur ákærða í málinu eru þær að honum verði gerð sú vægasta refsing sem lög leyfa og að gæsluvarðhaldsvist sem hann hefur sætt frá 23. nóvember sl. verði dregin frá þeirri refsingu sem ákveðin verði að fullri dagatölu. Þá krefst ákærði þess að allur kostnaður sakarinnar greiðist úr ríkissjóði, þar með talin þóknun til handa skipuðum verjanda.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Forsendur og niðurstaða:

Ákærði játaði brot sitt við þingfestingu málsins. Játning ákærða fær stoð í framlögðum gögnum. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Við ákvörðun refsingar er til þess að líta að ákærði er í málinu sakfelldur fyrir að hafa flutt hingað til lands talsvert magn af kókaíni, ætluðu til söludreifingar í ágóðaskyni. Ákærða til málsbóta horfir játning hans. Þá liggur ekkert fyrir um að ákærða hafi áður verið gerð refsing. Jafnframt þykir verða að leggja til grundvallar að ákærði hafi einungis komið að flutningi efnanna hingað til lands en hann hvorki komið að skipulagningu né fjármögnun innflutningsins. Við ákvörðun refsingar verður einnig að taka mið af styrkleika efnanna, en styrkleiki þeirra var á bilinu 6164%. Samkvæmt öllu þessu þykir refsing ákærða, í ljósi dómaframkvæmdar, réttilega ákveðin fangelsi í 15 mánuði. Til frádráttar refsingunni kemur gæsluvarðhald sem ákærði hefur sætt frá 23. nóvember 2019 að fullri dagatölu, sbr. 76. gr. almennra hegningarlaga nr. 19/1940.

Með vísan til kröfugerðar ákæruvalds, gagna málsins og tilgreindra lagaákvæða í ákæru verða gerð upptæk þau fíkniefni sem ákærði var með í vörslum sínum við komuna til landsins 22. nóvember sl.

Á grundvelli sakfellingar ákærða, sbr. 1. mgr. 235. gr. laga nr. 88/2008 um meðferð sakamála, verður honum gert að greiða allan sakarkostnað málsins. Ákærði dæmist því til að greiða sakarkostnað samkvæmt sakarkostnaðaryfirliti héraðssaksóknara að frádregnum helmingi kostnaðar vegna rannsóknar á símum, eða samtals 1.188.883 krónur, og þóknun skipaðs verjanda síns, Á-kvk-ef B-kvk-ef E-kvk-ef lögmanns, sem eftir umfangi málsins og með hliðsjón af tímaskýrslu verjanda, þykir hæfilega ákveðin svo sem í dómsorði greinir. Ákærði greiði einnig útlagðan ferðakostnað verjanda með þeim hætti sem þar segir.

Dóm þennan kveður upp K-kk-nf H-kk-nf héraðsdómari.

Dómsorð:

Ákærði, R-x-x S-x-x, sæti fangelsi í 15 mánuði. Til frádráttar refsingunni kemur gæsluvarðhald sem ákærði hefur sætt frá 23. nóvember 2019 að fullri dagatölu.

Ákærði sæti upptöku á 800,16 grömmum af kókaíni.

Ákærði greiði 2.453.773 krónur í sakarkostnað, þar með talda þóknun skipaðs verjanda síns, Á-kvk-ef B-kvk-ef E-kvk-ef lögmanns, 1.159.400 krónur að virðisaukaskatti meðtöldum, og útlagðan ferðakostnað verjanda, 105.490 krónur.

K-kk-nf H-kk-nf

Ákærði sæti upptöku á 800,16 grömmum af kókaíni.

Ákærði greiði 2.453.773 krónur í sakarkostnað, þar með talda þóknun skipaðs verjanda síns, Á-kvk-ef B-kvk-ef E-kvk-ef lögmanns, 1.159.400 krónur að virðisaukaskatti meðtöldum, og útlagðan ferðakostnað verjanda, 105.490 krónur.

K-kk-nf H-kk-nf